**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. december 9-i ülésére**

**Javaslat az Alpokalja Nagycsaládos Egyesület támogatási kérelmének elbírálására**

Az Alpokalja Nagycsaládos Egyesületazzal a kérelemmel fordult az Oktatási és Szociális Bizottsághoz, hogy az Egyesület a karácsonyi ünnepek előkészületeihez szeretne segítséget nyújtani legrászorultabb tagjai részére. November végére, illetve december elejére disznóvágást szerveznek, melyre a legnehezebb helyzetben lévő családokat szeretnék bevonni. Ezen családoknak komoly gondot okoz az ünnep költségeinek finanszírozása. Terveik szerint, 25-30 családot vonnának be a programba, közöttük és a rászorulók között osztanák el a húst és az egyéb húsipari készítményeket.

A program lebonyolításához kérnek a bizottságtól 250 ezer forint támogatást.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. december „ ”.

 **/: Koczka Tibor:/**

HATÁROZATI JAVASLAT

**…/2015. (XII.09.) OSzB. sz. határozat**

Az Oktatási és Szociális Bizottság az Alpokalja Nagycsaládos Egyesületkérelmét megtárgyalta, és az egyesület karácsonyi ünnepek előkészületeihez megrendezendő programját:

 **A./** a szűkös költségvetési lehetőségekre tekintettel nem támogatja.

 **B./** 1.a ……………………. ágazat kiadásai „……………………” sora terhére Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 2. pontjában foglaltak szerint ……………..Ft összeggel támogatja.

1. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. december 21.